jkorsvik/nowiki_second_scrape_merged huggingface dataset:
Easy2You

Easy2You AS, tidligere Kvikkas AS og Kvikkas.no AS, er et norsk aksjeselskap som selger transport- og logistikkløsninger.Selskapets vedtektsfestede formål er salg av transporttjenester og andre produkter som naturlig faller sammen med dette, herunder å delta i andre selskaper med lignende virksomhet, kjøp og salg av aksjer, eller på annen måte gjøre seg interessert i andre foretagender.Hovedkontoret ligger i Ålesund, men selskapet har et landsdekkende rutenett.
I 2016 inngikk selskapet kontrakt med Samferdselsdepartementet om distribusjon av abonnementsaviser på lørdager etter at Posten Norges leveringsplikt ble opphevet ved postloven av 2015. I kontrakten vil Kvikkas bruke Norpost som underleverandør.


== Referanser ==


== Eksterne lenker ==
(no) Offisielt nettsted
Ariston fra Keos

Ariston fra Keos (flor. ca. 225 f.Kr.) var en gresk filosof i den peripatetiske skolen, og må ikke forveksles med stoikeren Ariston fra Khíos som var aktiv noen tiår etter.
Ariston, som stammet fra Ioulída på Kea, var elev av Lykon fra Troas. Lykon var etterfølgeren til Straton fra Lampsakos som skolark ved den peripatetiske skolen, og etter Lykos' død rundt 225 f.Kr. ble Ariston sannsynligvis Lykons etterfølger. Ifølge Cicero var Ariston en elegant mann med god smak, men han manglet tyngde og energi, noe som hindret at skriftene hans fikk den oppmerksomheten de ellers fortjente.
Kildematerialet etter Ariston består bare av noen fragmenter, men vurdert ut fra det beskjedne kildematerialet, ser det ut til han fulgte sin læremester ganske tett. Etter å ha listet opp skriftene til Ariston fra Khíos, skriver Diogenes Laertios, at Panaitios og Sosikrates, begge fra Rhodos, tilskrev alle disse verkene Ariston «Peripatetikeren», dvs. Ariston fra Keos, med unntak av brevene. Athenaios tilskriver ved flere anledninger et av disse verkene, Dissertations on Love, til Ariston fra Keos. Et av verkene av Ariston som Diogenes Laërtius ikke nevner, bærer tittelen Lyko, sannsynligvis til læremsterens ære. To epigrammer i Anthologia Graeca, blir vanligvis tilskrevet Ariston fra Keos, uten at det finnes bevis for at det er korrekt.


== Referanser ==


== Litteratur ==
Fortenbaugh, W., White, S., Aristo of Ceos: Text, Translation, and Discussion. Transaction Publishers. (2006). ISBN 0-7658-0283-X
Diogenes Laërtius: «Ariston» fra Khíos i  Lives of the Eminent Philosophers. 2:7. Oversatt av Robert Drew Hicks. Loeb Classical Library.
Lov om trudomssamfunn og ymist anna

Lov om trudomssamfunn og ymist anna var en norsk lov vedtatt 13. juni 1969, som trådde i kraft fra 1. januar 1970 og som ble opphevet fra 1. januar 2021. Loven presiserte prinsippet om religionsfrihet nedfelt i Grunnloven § 16 og fastslo at alle har rett til å drive religiøs virksomhet og etablere trossamfunn.Det fulgte av loven at barn som ble født mens foreldrene er gift, tilhørte samme trossamfunn som foreldrene. Var foreldrene ikke gift når barnet blir født, tilhørte barnet samme trossamfunn som moren.Overtredelser av visse bestemmelser i loven kunne straffes med bot.Fra 1. januar 2021 ble loven opphevet og erstattet av Lov om tros- og livssynssamfunn (som også erstattet lov om tilskott til livssynssamfunn (fra 1981) og lov om Den norske kirke (fra 1996)).


== Se også ==
Dissenterloven
Liste over tros- og livssynssamfunn i Norge som mottok tilskudd i 2015


== Referanser ==


== Eksterne lenker ==
Lovdata
Tom Cotton

Thomas Bryant «Tom» Cotton (født 13. mai 1977 i Dardanelle i Arkansas) er en amerikansk senator som representerer Det republikanske parti og Arkansas. Han ble valgt inn i Representantenes hus i valget i 2013, og representerte der det fjerde kongressdistriktet frem til 2015. Han var republikanernes kandidat ved senatorvalget i Arkansas 2014 mot sittende senator Mark Pryor, og vant.


== Referanser ==


== Eksterne lenker ==
U.S. Senator Tom Cotton – offisiell nettside

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Valgkampbidrag hos OpenSecrets.org
(en) Biografi, stemmegivingsoversikt, og oppslutning hos interessegrupper hos Project Vote Smart
(en) Stilling i saker og relaterte sitater hos On The Issues
(en) Kongressprofil  hos GovTrack.us
(en) Tom Cotton hos Internet Movie Database
(en) Profil hos Ballotpedia
Saint-Ébremond-de-Bonfossé

Saint-Ébremond-de-Bonfossé er en tidligere kommune i departementet Manche i regionen Normandie i Nordvest-Frankrike. Kommunen lå i kantonen Canisy som tilhører arrondissementet Saint-Lô. I 2010 hadde Saint-Ébremond-de-Bonfossé 752 innbyggere.Den 1. januar 2017 ble kommunen innlemmet i Canisy kommune.


== Befolkningsutvikling ==
Antall innbyggere i kommunen Saint-Ébremond-de-Bonfossé


== Referanser ==


== Eksterne lenker ==
(en) Saint-Ébremond-de-Bonfossé – kategori av bilder, video eller lyd på Commons 
Kommunedata INSEE
Ariston fra Khíos

Ariston fra Khíos (fl. 250 f.Kr.) var en gresk filosof som virket rundt 250 f.Kr. Han må ikke forveksles med Ariston fra Keos («Peripatetikeren»)  som virket noen tiår før.
Ariston var sønn av Miltiades og elev av Zenon fra Kition. En periode fulgte han også forelesningene til  Polemon fra Athen, lederen av Akademiet fra 314 til 269 f.Kr. 
Ariston var blant grunnleggerne av stoisk filosofi. Navnet «stoisk» kommer fra στοά ποικίλη (Stoa poikile, «den fargerike søylehallen»), som Zenon fra starten av samlet sine elever i. Den stoiske filosofien er grunnlagt på overbevisningen om at feilvurderinger ligger til grunn for emosjoner som misunnelse og raseri, og tilstreber intellektuell og moralsk fullkommenhet ved at livets viderverdigheter møtes med sinnsro. Stikkordene var apatheia (flegma), autárkeia (selvstendighet) og ataraxía (uutgrunnelighet).
Til tross for at Ariston tilhørte kretsen rundt Zeno, valgte han å konsentrere seg om de etiske aspektene ved stoisk filosofi, og avviste fysikk og logikk, to bestandeler som Zeno inkluderte. I stedet skisserte Ariston et system som på mange måter lå nærmere den tidligere kyniske filosofien. Ariston var en betydningsfull filosof i sin egen tid, men synspunktene hans ble etterhvert marginalisert av Zenos etterfølgere.
Blant Aristons mest innflytelsesrike elever var Eratosthenes.


== Litteratur ==
Christian Guérard, François Queyrel: Ariston de Chios. I Richard Goulet (red.): Dictionnaire des philosophes antiques, bind 1, CNRS, Paris 1989, ISBN 2-222-04042-6, s. 400–404
Diogenes Laërtius: «The Stoics: Ariston» fra Khíos i  Lives of the Eminent Philosophers. 2:7. Oversatt av Robert Drew Hicks. Loeb Classical Library.
Diogenes Laërtius: «The Academics: Arcesilaus» i Lives of the Eminent Philosophers 1:4. Oversatt av Robert Drew Hicks. Loeb Classical Library.
Seneca den yngre: Letter 94, On the value of advice Senecas oversettelse (eller parafrasering) av Aristons synspunkter (§ 5-17), fulgt av Senecas tilsvar.


== Eksterne lenker ==
(de) Verk av og om Ariston fra Khíos i katalogen til det tyske nasjonalbiblioteket
Saint-Georges-Montcocq

Saint-Georges-Montcocq er en kommune i departementet Manche i regionen Normandie i nordvest Frankrike. Kommunen ligger i kantonen Saint-Lô-Ouest som tilhører arrondissementet Saint-Lô. I 2010 hadde Saint-Georges-Montcocq 834 innbyggere.


== Befolkningsutvikling ==
Antall innbyggere i kommunen Saint-Georges-Montcocq


== Referanser ==


== Eksterne lenker ==
(en) Saint-Georges-Montcocq – kategori av bilder, video eller lyd på Commons 
Kommunedata INSEE
Johannes Høy

Johannes Høy (født 1968) ble cand.jur. i 1994, og er nå dommer i Eidsivating lagmannsrett. Den 23. april 2014 ble han innstilt som nr. 1 til stillingen av Innstillingsrådet for dommere, foran Bente LaForce og Frode Berntsen. Han ble utnevnt til stillingen senere samme år, og tiltrådte 1. januar 2013. Han har tidligere vært politijurist i Narvik politidistrikt og Vestoppland politidistrikt, dommerfullmektig ved Hedmarken tingrett og advokat og partner i  Advokatfirmaet Mageli ANS.


== Referanser ==
SS «America» (1939)

SS «America» var et amerikansk-flagget atlanterhavsskip som var designet av den amerikanske skipsingeniøren William Francis Gibbs og ble bygget i 1940 for United States Lines (USL). I løpet av de 54 årene fra sjøsettingen til hun forliste utenfor Fuerteventura i 1994 hadde skipet mange ulike navn, som «America» (som hun hadde i tre ulike perioder og som er det navnet som ble benyttet lengst), «West Point», «Australis» (under gresk flagg for Chandris), «Italis», «Noga», «Alferdoss» og «American Star».
I 1941 hadde hun de to nazispionene Erwin Wilhelm Siegler og Franz Joseph Stigler fra Duquesne Spy Ring om bord som mannskap. Begge spionene ble avslørt av FBI og dømt til henholdsvis 10 og 16 års fengsel.


== Referanser ==


== Eksterne lenker ==
(en) IMO 5014123 – kategori av bilder, video eller lyd på Commons 
(en) SS America – galleri av bilder, video eller lyd på Commons 
(en) SS «America» – Den internasjonale sjøfartsorganisasjonen 
(en) The Story of the S.S. America | Sometimes Interesting
(en) New Zealand Maritime Index from NZNMM
(en) The Magnificent Wreck of SS American Star (Photos) | Urban Ghosts
Le Mesnil-Rouxelin

Le Mesnil-Rouxelin er en kommune i departementet Manche i regionen Normandie i nordvest Frankrike. Kommunen ligger i kantonen Saint-Lô-Ouest som tilhører arrondissementet Saint-Lô. I 2010 hadde Le Mesnil-Rouxelin 494 innbyggere.


== Befolkningsutvikling ==
Antall innbyggere i kommunen Le Mesnil-Rouxelin


== Referanser ==


== Eksterne lenker ==
(en) Le Mesnil-Rouxelin – kategori av bilder, video eller lyd på Commons 
Kommunedata INSEE
Aleksander fra Afrodisias

Aleksander fra Afrodisias (fl. ca. 200 e.Kr.) var en gresk peripatetisk filosof.  Han var blant de viktigste Aristoteles-kommentatorene i antikken og gikk under tilnavnet ho exegetes, «kommentatoren». Andre navnevarianter er Aléxandros ho Aphrodisieús, latinisert Titus Aurelius Alexander.


== Liv og virke ==
Aleksander kom fra byen Afrodisias sørvest i Lilleasia. Han var elev av Herminos, Sosigenes Peripatetikeren og Aristoteles fra Mytilene.
Aleksanders grundige og skarpsindige forklaringer til Aristoteles' skrifter dekker et vidt spekter av Aristoteles mange temaområder innen logikk, fysikk, psykologi, metafysikk og etikk. 


== Historisk sammenheng ==
To generasjoner etter Aristoteles' død var den aristoteliske filosofien i forfall og ble gjennom hele resten av hellensk tid stående i skyggen av stoisismen, epikurismen  og platonismen. På 100-tallet f.Kr gav Andronikos fra Rhodos ut den første pålitelige utgaven av Aristoteles' verk og skrev sannsynligvis også kommentarer til tekstene. Innsatsen til Andronikos førte til at interessen for Aristoteles' filosofi begynte å ta seg opp igjen sent på 100-tallet f.Kr. Formen var blitt annerledes enn tidligere: i stedet for aktiv utforsking av naturen ble det nå lagt vekt på lærde utlegninger av den store Filosofens vanskelige tekster. 
Aleksander fortsatte tradisjonen etter Andronikos, og i sin tur ble Aleksanders Aristoteles-kommentarer materiale for neste generasjon videregående studenter. Dermed var den «skolastiske» framgangsmåten som var så typisk for Middelalderen satt i gang, en tradisjon der hver generasjon lærde skrev egne kommentarer til Aristoteles, oftest tungt influert av forgjengernes kommentarer.
I seinantikken og i den arabiske tradisjonen ble Aleksander holdt opp som den mønstergyldige kommentatoren de andre forsøkte å nå opp til. Han beholdt denne posisjonen helt til Averroës tok over rollen på midten av 1100-tallet.


== Kilder ==
Dorothea Frede: «Alexander of Aphrodisias» i Edward N. Zalta (red.): Stanford Encyclopedia of Philosophy
Andrea Falcon: «Commentators on Aristotle: Alexander of Aphrodisias and the Aristotelian Tradition in the 1st and 2nd century CE» i Edward N. Zalta (red.): Stanford Encyclopedia of Philosophy
Andrea Falcon: «Supplement to Commentators on Aristotle: Andronicus of Rhodes» i Edward N. Zalta (red.): Stanford Encyclopedia of Philosophy


== Eksterne lenker ==
(de) Verk av og om Aleksander fra Afrodisias i katalogen til det tyske nasjonalbiblioteket
(de) Verk av og om Aleksander fra Afrodisias i Deutsche Digitale Bibliothek
R.W. Sharples: «Alexander of Aphrodisias (fl. c. AD 200)» i Routledge Encyclopedia of Philosophy 1998. doi:10.4324/9780415249126-A006-1.
Gourfaleur

Gourfaleur er en tidligere kommune i departementet Manche i regionen Normandie i nordvest Frankrike. Den 1. januar 2016, ble den innlemmet i den nye kommunen Bourgvallées.


== Befolkningsutvikling ==
Antall innbyggere i kommunen Gourfaleur


== Referanser ==


== Eksterne lenker ==
(en) Gourfaleur – kategori av bilder, video eller lyd på Commons 
Kommunedata INSEE
Politireformen

Politireformen kan vise til:

Politireform 2000
Politireformen i Norge 2015
Politireformen i Danmark
Politireformen i Danmark

Politireformen i Danmark ble vedtatt den 4. november 2006 i Folketinget av regjeringen, Dansk Folkeparti, Socialdemokraterne, Det Radikale Venstre og SF. Reformen var en flerårsavtale for politiet og Anklagemyndigheten 2007–2010, som blant annet etablerte de økonomiske rammer for gjennomføringen av politireformen.Politireformen var den mest omfattende og gjennomgripende reform av dansk politi i nyere tid. Formålet med reformen var å styrke og utvikle politiets evne til å løse oppgaver i overensstemmelse med fremtidens krav.


== Reformen ==


=== Politiet ===
Ensartede korte responstider i hele landet
Ensartet høy kvalitet gjennom opplæring, spesialisering og nye ferdigheter. I samme ånd har alle polititjenestemenn ansatt etter politireformen graden politiassistent.
Utbygging av den lokale forankring og dialog om kriminalitetsproblemene
Anvendelse av moderne informasjonsteknologi i oppgaveløsingen
Styringsreform med desentralisering og samordning
Gjennomføring av fusjonsprosessen med sammenslåing av de tidligere 54 politikretsene til 12 nye politikretser


=== Anklagemyndigheten ===
Økt kvalitet, med fokus på blant annet kompetanseutvikling og deling av kunnskap
Økt effektivitet gjennom moderne mål-og resultatstyring, optimalisering av saksgangen og fokus på ledelse og personalpolitikk
Sikring av legalitet i den nye strukturen, basert på en felles strategi med tverrgående fokusområder


== Referanser ==


== Eksterne lenker ==
Avtale om gjennomføring av politireformen og styrking av politiets operasjon, finansdepartementet
Stød

Stød (utt. [ˈsd̥ø̞ð̠ˠ̞]) er en karakteristisk fenomen i dansk fonologi. Det blir som regel realisert som knirkestemme, men kan også være en glottal plosiv. Stød har kanskje oppstått som en videreutvikling av tonelag, som finnes i norsk, svensk og noen sørlige danske dialekter.   

Tabellen viser noen minimale par der bruk eller fravær av stød er det eneste som skiller uttalen av to forskjellige ord. 


== Eksempel ==


== Litteratur ==
Basbøll, Hans (2005). The Phonology of Danish. Oxford University Press. ISBN 0-19-824268-9.
Sprint-VM på skøyter 1992

Sprint-VM på skøyter 1992, det 21. offisielle sprintverdensmesterskapet i ISU-regi, ble arrangert på Valle Hovin stadion i Oslo, Norge den 29. februar og 1. mars 1992.


== Medaljevinnere – sammenlagt ==


=== Damer ===


=== Herrer ===


== Resultater ==


=== Sammenlagt damer ===


=== Sammenlagt herrer ===


== Litteratur ==
Trond Eng, red. (november 2002). «World championships sprint 1970–2002, ladies – 1992 ( 21 ) Oslo / Valle Hovin Kunstis». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 43. 
Trond Eng, red. (november 2002). «World championships sprint 1970–2002, men – 1992 ( 21 ) Oslo / Valle Hovin Kunstis». All time international championships – Complete results 1889–2002 (engelsk). Askim: World speed skating statisticians association (WSSSA) – Skøytenytt. s. 160. 


== Eksterne lenker ==
(en) Sprint-VM på skøyter 1992, Senior damer – Resultatoversikt på SpeedSkatingNews.info.
(en) Sprint-VM på skøyter 1992, Senior herrer – Resultatoversikt på SpeedSkatingNews.info.
Resultatoversikt på SpeedSkatingStats.com en nl. for damer
Resultatoversikt på SpeedSkatingStats.com en nl. for herrer
(en) Sprint-VM på skøyter 1992 resultatmeny for både damer og herrer på www.ISU.html.infostradasports.com
(en) Sammenlagt-medaljer og resultater for damer og herrer (viser bare topp-25) på The-Sports.org (ikke komplett og noe nasjonalitetssurr på nye og gamle nasjoner (SUS og nye nasjoner), mangler fire løpere, fire herrer: SUS-løperen A. Golubev som ble diskvalifisert på første distanse, nederlandske A. Loef og canadiske G. Thibault som begge falt og ikke fullførte hhv. 3. og 4. distanse, samt canadiske R. Dubreuil som ikke startet på den siste distansen).
«World Sprint Championships 1992 (Women)» (engelsk). SkateResults.com. Arkivert fra originalen 26. februar 2010. Besøkt 2. juli 2016. 
«World Sprint Championships 1992 (Men)» (engelsk). SkateResults.com. Arkivert fra originalen 2. mars 2010. Besøkt 2. juli 2016.
Skogslandbruk

Skogslandbruk (engelsk: agroforestry) er anvendelsen av trær og busker i tradisjonelt landbruk. Trær som plantes på åkrer tilfører jorden næring, gir skygge og beskytter uttørring samt forhindrer erosjon. Skogslandbruket er et dynamisk og naturlig landbrukssystem som kombinerer trær med grønnsaker og/eller husdyrhold.<


== Eksterne lenker ==
World Agroforestry Center
Ignatiigränd

Ignatiigränd er en bakgate i Gamla stan i Stockholm og går mellom Västerlånggatan og Stora Nygatan.


== Historie ==

Gränden, eller smuget er trolig identisk med Matts Mortenssons smug som er nevnt på 1500-tallet. I 1660 referert til Mårten Klinka eller Klink. Ignatij Grendh. Mårten Clink eller Klinck var en handelsmann, «med egen skute» og faren til Christina Klinck, som i 1613 giftet seg med en innvandrer fra Tyskland, skrev seg som Ignatius Meurer. Det er hans første navn som ga opphavet til Ignatiigränd. Han eide også eiendommen Västerlånggatan 22 i nærheten av Eurydice-kvartalet som ligger nord i smuget. Huset stammer fra 1600-tallet og fikk sin nåværende utforming i art nouveau stil i 1906 av arkitektkontoret Ullrich & Hallquisth. 
I 1974 etablerte Hotel Lord Nelson seg på hjørnet av Ignatiigränd / Västerlånggatan.
Også Staffan Sasses nabolag på Köpmangatan har til tider blitt kalt Ignatiigränd. Der eide Ignatius Meurer også en eiendom.


== Se også ==
Gater og torg i Gamla stan


== Litteratur ==
Nils-Gustav Stahre og Per-Anders Fogelström: Stockholms gatenavn: indre by . Monografier utgitt av Stockholm by. Stockholm: Libris forlag. ISBN 91-38-90777


== Eksterne lenker ==
«Ingatiigränd». Runeberg.org. 
Jegere Horst og hans familie, s. 29.
Hotel Lord Nelson ' s historie.
John Kleveland

John Kleveland (født 1957) er en norsk tidligere utøver innenfor idretten styrkeløft, som konkurrerte for Bergen SK og Stord SK.


== Resultater og meritter ==


=== NM i styrkeløft ===


=== Nordisk mesterskap i styrkeløft ===


=== EM i styrkeløft ===


=== VM i styrkeløft ===


== Referanser ==
Eurydice-kvartalet

Eurydice-kvartalet er et langsmalt kvartal i Gamla stan i Stockholm. Kvartalet er omgitt av Göran Hälsinges gränd i nord, Västerlånggatan i øst, Ignatiigränd i sør og Stora Nygatan i vest. Kvartalet består av fire eiendommer, hvor Eurydice 1 er identisk med Västerlånggatan 22 og Eurydice 4 med Stora Nygatan 9. Eurydice-kvartalet er med sine 3,3 meter (mot Stora Nygatan) trolig det smaleste i Gamla stan. I Eurydice 1 hadde boktrykker Ignatius Meurer sin bolig og sitt trykkeri på 1600-tallet.


== Navnet ==
Nesten samtlige kvartalsnavn i Gamla stan ble til på slutten av 1600-tallet og er oppkalt etter begrep (særlig guder) fra den greske og romerske mytologien.  Eurydice er den latinske formen av Eurydike. I gresk mytologi er det flere forskjellige vesener med dette navnet, den mest kjente var en nymfe og hustru av Orfeus. I Gamla stan er det også et kvartal som heter Orpheus som ligger ved Österlånggatans nordlige del.


== Kvartalet ==

Kvartalet ligger i Gamla stans historiske nordvestlige byområde, der trange gränder (såkalte vattugränder) og smale kvartaler strekker seg vestover fra Västerlånggatan til Mälarens strandlinje, som i middelalderen lå betydelig høyere opp. Eurdice-kvartalet er trolig det smaleste i Gamla stan og har mot Stora Nygatan en bredde på bare 3,3 meter. Likevel er det er plass til to porter, dels inngangen til eiendommen Eurydice 4, og dels inngangen til den lille butikken i første etasje. Bygningen har fremdeles stort sett samme fasade som den fikk etter en ombygging i 1733.
Huset Eurydice 1 (Västerlånggatan 22) var på 1600-tallet eid av en innvandrer fra Tyskland, boktrykkeren Ignatius Meurer. Ved å gifte seg i 1613 med boktrykkeren Anund Olofsson Helsings enke, Christina Klinck, ble han eier av trykkeriet og eiendommen. Ignatiigränd er oppkalt etter ham.
Huset stammer fra 1600-tallet og fikk sin nåværende utforming i 1906 av arkitektkontoret Ullrich & Hallquisth. Fasaden er et eksempel på den tidlige Wienersecesjonens stil, hvis fremste inspirator var arkitekten Joseph Maria Olbrich. Utbygger var Storkyrkoförsamlingens råd som først hadde tenkt seg et næringsbygg, men senere overlot lokalene til restaurant- og hotellvirksomhet. Siden 1974 har Hotel Lord Nelson holdt til her.


== Moderne bilder ==

		
		
		
		


== Referanser ==


== Litteratur ==
Hasselblad, Björn; Lindström, Frans (1979). Stockholmskvarter: vad kvartersnamnen berättar. Stockholm: Almqvist & Wiksell / Geber. Libris 7219146. ISBN 91-20-06252-4
Orpheus-kvartalet

Orpheus-kvartalet, svensk: Kvarteret Orpheus er et kvartal i Gamla stan i Stockholm. Kvartalet er omgitt av Skeppar Karls gränd i nord, Österlånggatan i vest, Skeppsbron i øst og Bredgränd i sør. Kvartalet består av fem bygårder: Orpheus 1-3 og Orpheus 5 og 6. I Orpheus 3 ligger Sjöfartshuset, et godt bevart barokkpalass fra 1660-tallet.


== Navnet ==

Nesten alle kvartalsnavn i Gamla stan ble til i løpet av 1600-tallet og senere, det er oppkalt etter hendelser og personer (hovedsakelig guder) i gresk og romersk mytologi. Orpheus (Orpheus) var i gresk mytologi en sanger og representerte musikkunsten og lyren. Sangen hans var så vakker at den kunne bringe livløse ting til live og temme ville dyr.


== Kvartalet ==
Orpheus-kvartalet har en nesten trekantet form med kortsiden mot vest. Husene ligger ikke i numerisk rekkefølge; lengst vest mot Österlånggatan ligger nr. 1, etterfulgt av nr. 6, nr. 5 og nr. 2. Lengst mot  øst ligger nr. 3.
Orpheus 1 (Österlånggatan 9) er bygget sammen med den sørlige naboeiendommen i Marsyas-kvartalet, og forbindes med nabobygningen med et lavt hvelv mot Bredgränd. På fasaden er det dekorert med 1550-tallets typiske gaffelformede ankerjern. I henhold til Stockholms stadsmuseums bygningsbeskrivelse fra 2009 er Orpheus 1 «ett välbevarat exempel på medeltida byggnadskonst, d v s från 1500-talet eller tidigare».
Orpheus 2 er plassert omtrent i midten av kvartalet og strekker seg fra Skeppar Karls gränd til Bredgränd. Bygningen stammer trolig fra 1778, men ble ombygd i 1906 og i 1971 av bygningsfirmaet Viktor Hansson.
Orpheus 3 (Skeppsbron 10) kalles i dag Sjöfartshuset og i tidligere tider for Scharpska huset etter familien Scharp som eide huset 1802-1902. Huset ble bygget i 1667-1670 på initiativ av myntmästaren Isak Cock, senere adlet som Cronström. Arkitekten er ukjent, men muligens var det tegnet av Nikodemus Tessin d.e. eller Jean de la Vallée. Det godt bevarte interiøret var det Louis Masreliez som stod for. Han bodde selv i huset på slutten av 1700-tallet. Sitt nåværende navn fikk huset i 1958, da fire maritime organisasjoner overtok den nedslitte bygningen.


== Kilder ==
Hasselblad, Björn; Lindström, Frans (1979) Stockholmskvarter: vad kvartersnamnen berättar. Stockholm: Almqvist & Wiksell / Geber. Side 29. Libris 7219146. ISBN 91-20-06252-4
Stockholms stadsmuseum:  Byggnadshistorisk rapport för Orpheus 1 & Marsyas 1 från år 2009 av Anna Bergman.
Bygglovsritningar för Orpheus 2 upprättade av Viktor Hansson den 12 september 1971.


== Eksterne lenker ==

(sv) Stockholmskällan har multimedia som gjelder Orpheus-kvartalet